paragraph_text: U nekoliko bitaka pobijedio je Bugare i uspostavio svoju vlast u Raškoj. Za vrijeme građanskog rata u Hrvatskoj i vladavine kralja Miroslava osvojio je male rubne kneževine Duklju, Travunju i Zahumlje. Njegova država je vjerojatno obuhvaćala jug današnje BiH, Crnu Goru, sjeverne dijelove Albanije, jugozapad Srbije i Sjever Kosova. Prijestolnica je, vjerojatno, bio grad Dostinika, između Đakovice i Peći. Knez Časlav je poginuo, oko 950. godine, u borbi protiv Mađara na sjeveru svoje zemlje. To je ujedno bio i posljednji knez iz najstarije srpske dinastije Višeslavića, poslije čije se smrti Srbija raspala.